Sog‘liqni saqlash vazirligi tizimida 2023 yil “Korrupsiyaga qarshi kurash yili” deb e’lon qilingan. Ushbu chora-tadbirlar doirasida sohada aholi murojaatlari bilan ishlashning intensiv shakllari amaliyotga tatbiq etilmoqda. Xususan, korrupsiyaga qarshi kurash samaradorligini oshirish va fuqarolarga qulaylik yaratish maqsadida vazirlikning rasmiy telegram-boti — https://t.me/murojat_ssv_bot ishga tushirildi. «Ushbu elektron platforma orqali qabul qilingan har bir murojaat qisqa muddatda ko‘rib chiqilib, ularga qonun doirasida tezkor yechim topish choralari ko‘riladi», deyiladi vazirlik xabarida.